TWZ หวังตลาดสมาร์ทโฟนคึกคัก-4G หนุนรายได้ปีนี้ตามเป้า 5 พันลบ.
TWZ หวังตลาดสมาร์ทโฟนคึกคัก-4G หนุนรายได้ปีนี้ตามเป้า 5 พันลบ.
24 ก.ย. 2558

นางปิยะนุช รังคสิริ กรรมการผู้จัดการ บริษัท ทีดับบลิวแซด คอร์ปอเรชั่น จำกัด (มหาชน) หรือ TWZ เปิดเผยว่า บริษัทคาดรายได้ปีนี้จะเป็นไปตามเป้าหมายที่ระดับ 5 พันล้านบาท โดยได้ปัจจัยหนุนจากตลาดสมาร์ทโฟนจะได้รับผลบวกจากมาตรการกระตุ้นเศรษฐกิจของภาครัฐ ที่จะกระตุ้นกำลังซื้อของประชาชนในช่วงไตรมาส 4/58 ให้คึกคัก และความคืบหน้าในการประมูล 4G ของภาครัฐ ซึ่งจะขับเคลื่อนให้ธุรกิจสื่อสารในยุคดิจิตอล เติบโตและพัฒนาอย่างไร้ขีดจำกัด
นางปิยะนุช กล่าวว่า บริษัทยังได้ปรับโครงสร้างธุรกิจเป็นการภายในอย่างต่อเนื่อง จากการเป็นผู้ให้บริการเกี่ยวกับอุปกรณ์สื่อสารโทรคมนาคม ขยับไปสู่การรองรับกระแสดิจิตอล ไลฟ์ ซึ่งครอบคลุมธุรกิจ 5 ด้าน นั่นคือ การสื่อสาร ,ความบันเทิง, ด้านความปลอดภัย ,ด้านเกี่ยวกับการอำนวยความสะดวกสบาย และด้านการเงิน หลังจากที่ AIS ผู้ให้บริการเครือชั้นนำซึ่งเป็นพันธมิตรที่เหนียวแน่นของ TWZ ประกาศวิสัยทัศน์ในการเป็นผู้นำดิจิตอล ไลฟ์ โดยเชื่อว่าการปรับตำแหน่งธุรกิจของ TWZ ไปสู่การเป็นส่วนหนึ่งของดิจิตอล ไลฟ์ จะสามารถผลักดันให้บริษัทฯ มีโอกาสในการเติบโตอย่างมีศักยภาพสูงขึ้น
นอกจากนี้ด้านความคืบหน้าในการประมูล 4G ของภาครัฐ ซึ่งจะขับเคลื่อนให้ธุรกิจสื่อสารในยุคดิจิตอล เติบโตและพัฒนาอย่างไร้ขีดจำกัด ก็จะเป็นปัจจัยผลักดันการเติบโตของ TWZ และจะทำให้เป้าหมายการสร้างรายได้ในปีนี้ที่ระดับ 5 พันล้านบาทมีความเป็นไปได้มากขึ้น